କେନ୍ଦ୍ରାପଡ଼ା, ଜୁଲାଇ ୨(ଲୋକାଲ ୱାୟାର): କେନ୍ଦ୍ରାପଡ଼ା ଜିଲ୍ଲା ଟିକାରାପଙ୍ଗା ଗାଁର ଏକ ନବବିବାହିତ ଦମ୍ପତି ଏବେ ଚର୍ଚ୍ଚାରେ । ବିବାହ ଭୋଜିରେ ରକ୍ତଦାନ ଶିବିର ଆୟୋଜନ କରି ଏମାନେ ଉଦାହରଣ ସୃଷ୍ଟି କରିଛନ୍ତି ।
କରୋନା ଭଳି ପରିସ୍ଥିତି ସତ୍ତ୍ୱେ ଏହି ରକ୍ତଦାନ ଶିବିରରେ ନବଦମ୍ପତିଙ୍କ ସମେତ ୨୧ ଜଣ ସାମିଲ ହୋଇଥିବା ଜଣାଯାଇଛି ।
ଏ ବାବଦରେ ଏକ ଘରୋଇ କମ୍ପାନୀରେ କାମ କରୁଥିବା ବର ପୂଣ୍ୟଶ୍ଳୋକ ମିଶ୍ର କହିଛନ୍ତି, ଏବେ ଚାରିଆଡ଼େ କରୋନା ପାଇଁ ଲକଡାଉନ୍ ପରିସ୍ଥିତି । ସାମାଜିକ ଦୂରତା ରକ୍ଷା କରିବା ହିଁ ଏଭଳି ମହାମାରୀ ସହ ଲଢ଼ିବାର ଏକମାତ୍ର ମାଧ୍ୟମ ।
ତେଣୁ ଭୋଜି ପରିବର୍ତ୍ତେ ଆମେ ଏକ ରକ୍ତଦାନ ଶିବିର ଆୟୋଜନ କରିବାକୁ ଚିନ୍ତା କଲୁ । ମୋ ପୂରା ପରିବାର ଓ ସମ୍ପର୍କୀୟ ଏଭଳି ପ୍ରସ୍ତାବରେ ରାଜି ହେବାରୁ ଆମେ ଏହାକୁ ସଫଳ କରିପାରିଲୁ ।
ଏ ବାବଦରେ କନ୍ୟା ଶ୍ରାବଣୀ ପଟ୍ଟନାୟକ କହିଛନ୍ତି ଏହା ମୋର ପ୍ରଥମ ରକ୍ତଦାନ । ନିଜ ବିବାହରେ ଏଭଳି ଏକ ମହତ୍ କାମ କରିପାରିଥିବାରୁ ମୁଁ ଖୁବ୍ ଖୁସି ।
ମୁଁ ପ୍ରଥମେ ରକ୍ତ ଦେବା ପରେ ମୋ ସମ୍ପର୍କୀୟ ବନ୍ଧୁମାନେ ରକ୍ତ ଦାନ କରିଥିଲେ । ଆମେ ନାଁ କମାଇବାକୁ ନୁହେଁ ବରଂ ଲୋକଙ୍କ ଜୀବନରକ୍ଷା କରିବାକୁ ରକ୍ତଦାନ କରିଛୁ ।
ବରର ପିତା ରାମଚନ୍ଦ୍ର ମିଶ୍ର କହିଛନ୍ତି ମୋ ପୁଅ ତା' ବିବାହ ଭୋଜି ଦିନରେ ରକ୍ତଦାନ ଶିବିରର ଆୟୋଜନ କରି ଉତ୍ତମ କାର୍ଯ୍ୟ କରିଛି ।
କରୋନା ପାଇଁ ଆମେ ମାତ୍ର ଅଳ୍ପ କିଛି ଲୋକଙ୍କୁ ନିମନ୍ତ୍ରଣ କରି ପାରିଥିଲୁ । ସେମାନଙ୍କ ଭିତରୁ କିଛି ରକ୍ତଦାନ କରିବାକୁ ଆଗ୍ରହ ଦେଖାଇଥିଲେ ।
ମିଳିଥିବା ସୂଚନା ଅନୁସାରେ ଏବେ କରୋନା ପାଇଁ ସ୍ୱାସ୍ଥ୍ୟ ଅଧିକାରୀମାନେ ରୋଗୀଙ୍କ ସମ୍ପର୍କୀୟଙ୍କୁ ସମାନ ବ୍ଲଡଗ୍ରୁପର ରକ୍ତ ଯୋଗାଡ଼ କରିବାକୁ କହିଛନ୍ତି ।
ନ୍ୟାସନାଲ୍ ବ୍ଲଡ ଡ୍ରାନ୍ସଫୁ୍ୟଜନ୍ କାଉନସିଲ୍ ଫର୍ ଇଣ୍ଡିଆ (ଏନବିଟିସିଆଇ) ଏଥିପାଇଁ ନିକଟରେ ସବୁ ରକ୍ତଦାନ ପରିଷଦକୁ କରୋନା ବେଳେ ବି ରକ୍ତଦାନ ସେବା ଜାରି ରଖିବାକୁ ନିଦେ୍ର୍ଦଶ ଦେଇଛନ୍ତି ।
ତେବେ ଏଥିପାଇଁ ଏକ ଗାଇଡଲାଇନ୍ ଜାରି କରିଛନ୍ତି । ଗାଇଡଲାଇନ୍ ହିସାବରେ ଯେଉଁ ବ୍ୟକ୍ତିଙ୍କ ଯାତ୍ରା ଇତିହାସ, ଯୋଗାଯୋଗ ଇତିହାସ କିମ୍ବା କରୋନା ମାମଲା ସମ୍ପର୍କରେ ପୁଙ୍ଖାନୁପୁଙ୍ଖ ସୂଚନା ରହିଛି ସେହି ଲୋକଙ୍କଠାରୁ ରକ୍ତ ନେଇ ହେବନାହିଁ ।
ତାଙ୍କ ରକ୍ତଦାନ ଶିବିରରୁ ବାଦ୍ ଦେବାକୁ ହେବ । ରକ୍ତଦାନ ସ୍ଥଳେ ସାମାଜିକ ଦୂରତା ରଖିବାକୁ ହେବ ବୋଲି କେନ୍ଦ୍ରାପଡ଼ା ମୁଖ୍ୟ ଚିକିତ୍ସାଳୟର ଡ ଆନନ୍ଦ ମହାନ୍ତି ସୂଚନା ଦେଇଛନ୍ତି ।
ଏ ବାବଦରେ ସାମାଜିକ କର୍ମୀ ଅମରବର ବିଶ୍ୱାଳ କହିଛନ୍ତି ନବ ଦମ୍ପତି ଏକ ମହତ୍ କାର୍ଯ୍ୟ କରିଛନ୍ତି । ଅନ୍ୟମାନେ ବି ଏଭଳି କାମ କରିବା ସହ ଅନ୍ୟକୁ ଏଥିପାଇଁ ପ୍ରୋତ୍ସାହିତ କରିବା ଦରକାର ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
